سالماسدا آنتیک تپه‌لری‌نین آرخولوژی آراشدیرمالاری بو شهرین موختلیف دؤوره‌لرده یاشاییش مرکزی اولدوغوندان خبر وئریر. موختلیف دؤوره‌لره عایید اولان آنتیک تپه لر و اونلاردان الده ائدیلن تاریخی اشیالار، او جومله‌دن؛ ساخسی قابلار، کوزه، گیل کوپه‌لر، بویالی قابلار، کاسا، چؤلمک و س. بو بؤلگه‌نین سومرلر زاما‌نیندان مدنیتین ایجاد اولدوغو و سونرالار قوتتی، هورری، ماننا و اورارتونون بو تورپاق‌لاردا ایز بوراخدیغینی گؤسترمکده‌دیر.